Diari Oficial de la Generalitat Valenciana


Sumari del DOGV 7043, del 11-06-2013 (2013/5647)

Informació pública de l'aprovació de la modificació puntual número 1/2013 del pla general d'ordenació urbana per a la prohibició d'activitats destinades a la manipulació, gestió, eliminació i tractament de residus sòlids urbans (planta de tractament i/o transferència d'escombraries), així com de tot tipus de residus perillosos. Suspensió de l'atorgament de llicències d'activitat i edificació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5647


Data del document
:   29-05-2013

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * pla d'urbanisme
    * administració local

Informació pública de l'aprovació de la modificació puntual número 1/2013 del pla general d'ordenació urbana per a la prohibició d'activitats destinades a la manipulació, gestió, eliminació i tractament de residus sòlids urbans (planta de tractament i/o transferència d'escombraries), així com de tot tipus de residus perillosos. Suspensió de l'atorgament de llicències d'activitat i edificació.   
  
 [2013/5647]  
El Ple de l'Ajuntament, en la sessió celebrada el 28 de maig de 2013, ha acordat aprovar inicialment i sotmetre a informació pública, per un termini d'un mes, la modificació puntual número 01/2013, que té per objecte implementar les mesures necessàries que impedisquen la implantació en tot el terme municipal de Cox, siga quina siga la classificació urbanística del seu sòl, de qualsevol activitat destinada a la manipulació, gestió, eliminació i tractament de residus sòlids urbans (planta de tractament i/o transferència de fems), així com de qualsevol tipus de residus perillosos publicats en l'Orde MAN/304/2002, de 8 de febrer, en relació amb la Directiva 91/689/CEE, sobre residus perillosos, a les disposicions de la qual estan subjectes a no ser que s'aplique l'apartat 5 de l'article 1 d'eixa directiva.   
De conformitat amb el que disposen els articles 94 i 83 de la Llei 16/2005, de 30 de desembre, de la Generalitat, Urbanística Valenciana (LUV); i articles 223, 554 i concordants del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística (ROGTU), se sotmet a informació pública l'esmentada modificació puntual número 01/2013 del Pla General de Cox, durant el termini d'un mes, a comptar des de la publicació d'este anunci en el Diari Oficial de la Comunitat Valenciana, durant el qual qualsevol persona, física i jurídica, encara que no tinga la condició d'interessat, podrà consultar la documentació que integra l'expedient i presentar al·legacions, suggeriments, informes i qualssevol altres documents que crega oportuns en el Departament d'Urbanisme d'este Ajuntament, 2a planta de l'edifici de la casa consistorial, sítia en la plaça de la Glorieta, número 1, de Cox (Alacant), en horari de 09.00 a 14.00 hores.  
  
S'advertix que, de conformitat amb el que disposa article 101 de la LUV, junt amb l'acord de sotmetre a informació pública l'esmentada modificació del pla general, s'ha acordat suspendre en tot el territori del terme municipal de Cox, siga quina siga la classificació urbanística del seu sòl, pel termini de dos anys a comptar des de l'endemà de la data de l'acord plenari esmentat, la tramitació i l'atorgament de llicències d'activitat i d'edificació per a usos destinats a la manipulació, gestió, eliminació i tractament de residus sòlids urbans (planta de tractament i/o transferència de fems), així com de qualsevol tipus de residus perillosos publicats en l'Orde MAN/304/2002, de 8 de febrer, en relació amb la Directiva 91/689/CEE, sobre residus perillosos, a les disposicions de la qual estan subjectes a no ser que s'aplique l'apartat 5 de l'article 1 d'eixa directiva, que són declarats incompatibles i prohibits per la modificació puntual número 01/2013 del Pla General de Cox.  
  
  
Cox, 29 de maig de 2013.- L'alcalde: Carmelo Rives Fulleda.